stanford-oval/wikipedia huggingface dataset:
Ishmael Beah
Kirjailijaksi

Oberlin Collegessa Beah osallistui kirjoittamisen työkurssille ja aloitti kirjoittaa muistelmia kokemuksistaan lapsisotilaana. Leikin loppu ilmestyi vuonna 2007, ja se on sen jälkeen käännetty yli 35 kielelle. Kirja oli bestseller, ja Time-lehti nimesi sen yhdeksi vuoden 2007 parhaimmista tietokirjoista. Beah oli ehdolla siitä parhaan esikoiskirjailijan Quill-palkintoon.
Leikin loppu aiheutti myös pienimuotoisen kohun, kun Beah’n kirjoittamia kuvauksia syytettiin epätarkkuuksista. Vuonna 2008 The Australian -lehden toimittajat väittävät löytäneen todisteita monista ristiriitaisuuksista. Heidän mukaansa Beah oli sotilaana vain joitakin kuukausia 14–15-vuotiaana. The Australianissa julkaistiin noin tusinan verran artikkeleita, joissa väitettiin Beah’n liioitelleen monissa asioissa.
Beah vieraili Suomessa markkinointikiertueella syyskuussa 2007.
Unicef valitsi Beah’n marraskuussa 2007 ensimmäiseksi sodasta kärsineiden lasten puolestapuhujaksi. Hän on pyrkinyt auttamaan monella tavalla lapsia, jotka ovat joutuneet sodan jalkoihin. Beah kuuluu Human Rights Watchin lastenoikeuksien divisioonan komiteaan, ja vuonna 2008 hän perusti Network of Young People Affected by War -verkoston.
Beah julkaisi 2014 toisen kirjansa ja ensimmäisen romaaninsa, Radiance of Tomorrow: A Novel.
Teokset

Leikin loppu: lapsisotilaan muistelmat.  ((A Long Way Gone: Memoirs of a Boy Soldier, 2007.) Suomentanut Pauliina Klemola)  Helsinki:  Like, 2007.  ISBN 978-952-471-996-4.
Radiance of Tomorrow: A Novel.  New York:  Sarah Crichton Books, 2007.  ISBN 978-0-374-24602-0.  (englanniksi)
Aiheesta muualla

Kuvia tai muita tiedostoja aiheesta Ishmael Beah Wikimedia Commonsissa
±0

| ±0 Kotiteollisuus |
| --- | --- | --- |

EP-levyn tiedot
 Julkaistu: 13. syyskuuta 2002
 Tuottaja(t): Mikko Karmila
 Tyylilaji: heavy metal
 Kesto: 16.08
 Levy-yhtiö: Megamania
Kotiteollisuuden muut julkaisut
| Kuolleen kukan nimi 2002 | ±0 2002 | Routa ei lopu (on ilmoja pidelly) 2003 |
±0 on lappeenrantalaisen Kotiteollisuus-yhtyeen vuonna 2002 ilmestynyt EP. Se sisältää muualla julkaisemattomat kappaleet "±0" ja "Iäisyyskutsu" sekä uudistetut versiot Kuolleen kukan nimi -albumilla julkaistuista kappaleista "Meren mutaa" ja "Valtakunta".
±0 sijoittui parhaimmillaan Suomen singlelistan kolmanneksi ja pysyi listalla yhteensä 11 viikkoa.
Kappaleet

±0 – 4.00
Meren mutaa – 4.05 (Soittakaa nyt saatana tätä radiossa -edit)
Valtakunta – 4.13 (Tappava pila -remix)
Iäisyyskutsu – 3.47
Kokoonpano

Jouni Hynynen – laulu, kitara
Janne Hongisto – basso
Jari Sinkkonen – rummut
Åkerman

Åkerman on muun muassa seuraavien henkilöiden sukunimi:
Birger Åkerman (1870–1945), suomalainen kenraaliluutnantti
Daniel Woldemar Åkerman (1843–1919), suomalainen senaattori
Emma Åkerman (1851–1931), suomenruotsalainen runoilija
Eric Åkerman (1907–1978), eversti ja sodanaikainen panssarikomentaja
Harald Åkerman (1869–1943), suomalainen kenraali ja senaattori
Henrik Willehad Åkerman (1841–1919), suomalainen senaattori ja kenraalimajuri
Johan Åkerman (s. 1972), ruotsalainen jääkiekkoilija
Karl Åkerman (s. 1950), suomalainen kemisti, lääkäri ja solubiologian professori
Maija Åkerman-Tudeer (1886–1984), suomalainen kirjailija
Malin Åkerman (s. 1978), ruotsalais-kanadalainen näyttelijä
Mauritz Åkerman, suomalainen näyttelijä
Suvi Åkerman (s. 1993), suomalainen laulaja
Tobias Åkerman (s. 2000), suomalainen jääkiekkoilija
Wilhelm Christian Åkerman (1835–1919), suomalainen kenraaliluutnantti
Muita

Åkermans Verkstad, ruotsalainen Eslövissä Skånessa vuoteen 1999 saakka toiminut Åkerman-merkkisiä kaivinkoneita valmistanut yritys. Koneita valmistettiin myös Suomessa lisenssillä.
Zhou Jian Nan

Zhou Jian Nan ( 周健楠 , pinyin-ääntämys: zhou1 jian4 nan2, s. 15. helmikuuta 1980 Peking) on kiinalainen muusikko ja guzhenginsoittaja Twelve Girls Band -yhtyeessä. Hän oppi soittamaan pipaa seitsemän- ja guzhengia kahdeksanvuotiaana. Zhou Jian Nan valmistui Central Conservatory of Music - opistosta ja opettaa nykyisin erhunsoittoa Pekingin yliopistossa.
Hänen bänditoverinsa Zhong Bao on yksi hänen opiskelijoistaan.
Hän voitti kultamitalin Beijing Folk Instrumental Music Tournament - kilpailussa vuonna 1996.
Twelve Girls Bandissa Zhou toimii eräänlaisena johtajana. Hän myös puhuu parasta englantia ryhmästä.
Aiheesta muualla

Zhoun Kuva 12GirlsBand, teksti kiinaksi
Kuva ranskalaisessa nettijulkaisussa
Zupadibum

| Zupadibum Fröbelin Palikat |
| --- | --- | --- |

Studioalbumin tiedot
 Julkaistu: 1998
 Tyylilaji: lastenmusiikki
 Kesto: 35.46
 Levy-yhtiö: Fröbelin palikat
Fröbelin palikoiden muut julkaisut
| Hippulat vinkumaan 1996 | Zupadibum 1998 | Saa tonttuilla! 2000 |
Zupadibum on lastenmusiikkiyhtye Fröbelin Palikoiden viides albumi. Se julkaistiin vuonna 1998.
Kappaleet

Leikimme ja loikimme – 2.03
Päinvastoin – 1.53
Me merirosvot – 3.21
Kurki – 1.25
Laiska lehmä – 2.21
Kaivan monttua – 1.31
Ei sais – 2.25
Pölkkypää – 2.17
Maasta se sienikin – 0.24
Astronautit – 2.47
Kas metsämökin ikkuna – 1.33
Lotta – 0.28
Kulkuri – 2.08
Elefantti ja norsu – 2.25
Tekis mieli soittaa – 2.46
Piilossa – 1.33
Hervoton hepuli – 1.51
Aurinko laskee – 1.30
Pieni laulu – 0.56
Kokoonpano

Mats Lillrank - kitarat, laulu, kazoo
Timo Nuutinen - basso, taustalaulu, harput, harja
Ari Bergström - kosketinsoittimet, taustalaulu
Hannu Mäkelä - rummut, percussiot
Janita (laulaja)

| Janita Ervi |
| --- | --- |

Henkilötiedot
Koko nimi:  Janita Maria Ervi (o.s. Raukko)
Syntynyt: 28. joulukuuta 1978 (ikä 45) Helsinki
Kansalaisuus:  Suomi, Yhdysvallat
Ammatti:  laulaja
Muusikko
Tyylilajit:  soul
Soittimet:  laulu
Levy-yhtiöt:  ECR Music Group
Aiheesta muualla
Kotisivut
  [ Muokkaa Wikidatassa ] [ ohje ]  
Janita Maria Ervi (taiteilijanimi Janita, o.s. Raukko 28. joulukuuta 1978 Helsinki) on soul/R&B-artisti. Hän aloitti uransa Suomessa ja muutti vuonna 1996 New Yorkiin, jossa asuu edelleen.
Janita nousi kuuluisuuteen hiteillä ”Jos jäät”, ”Maistan maailmaa” ja ”Oma planeetta”. Kappaleiden ilmestymisen aikaan Janita oli vasta 14-vuotias. Janita on voittanut kaksi Emma-palkintoa. Suomeksi julkaistuja albumeja ovat Oma planeetta (1993), Sävyjä (1994), Tunteita (2001) sekä Kokoelma (2005). Janita on levyttänyt viisi englanninkielistä albumia New Yorkissa. I’ll Be Fine -albumi on levytetty myös suomeksi ja julkaistu nimellä Tunteita. Seasons Of Life -albumi julkaistiin Yhdysvalloissa sekä Japanissa vuonna 2006 ja Suomessa 2007. Janita esiintyi 3. maaliskuuta 2007 Huuma-ohjelmassa. Lokakuussa 2019 ilmestyi Janitan kappale Bliss, I Once Had This ja toukokuussa 2021 viimeisin albumi Here Be Dragons. Hänen on määrä esiintyä seuraavan kerran Suomessa Helsingin Tavastia-klubilla syksyllä 2021.  Hän määrittelee nykyisen musiikkinsa kitaravetoiseksi vaihtoehtomusiikiksi. Hänen levy-yhtiönsä on ollut 2010-luvun alusta lähtien ECR Music Group.
Janita on osallistunut Eurovision laulukilpailun Suomen karsintaan kaksi kertaa. Vuonna 1994 hän sijoittui kolmanneksi kappaleella ”Enkeli”, mutta vuonna 2009 tie katkesi alkukarsintoihin kappaleella ”Martian”.
Yksityiselämä

Janita muutti 17-vuotiaana New Yorkiin 17 vuotta vanhemman managerinsa Tomi Ervin kanssa. He olivat naimisissa vuosina 2004–2008. Vuonna 2013 Janita Ervi sai Yhdysvaltain kansalaisuuden ja vaihtoi nimensä virallisesti Janita Mariaksi. Janitan nykyinen puoliso on levy-yhtiö ECR Music Groupin perustaja Blake Morgan.
Diskografia > Albumit

Oma Planeetta (1992)
Sävyjä (1994)
Believer (1997)
Janita (1998)
I'll Be Fine (2001, julkaistu myös suomeksi Suomessa nimellä Tunteita)
Kokoelma (2003, kokoelma-albumi)
Seasons of Life (2005)
Haunted (2010)
Didn't You, My Dear? (2015)
Here Be Dragons (2021)
Diskografia > Singlet

"Jos Jäät" (1992)
"Maistan maailmaa / Siinä sulle syy" (1992)
"Sydämen huulet / Ehkä ymmärrän kaiken" (1993)
Oma planeetta, yhdessä Samuli Edelmannin kanssa (1993)
"Sävyjä" (1994)
"Enkeli" (1994)
"A Good Love / Sometimes" (1994)
"Jos ikävä tuntuu tältä" (1994)
"Sä löysit tien" (1994)
"Ready or Not" (1997)
"All I Do" (1997)
"Getting Over" (1998)
"Brand New Diva" (1998, Japan only)
"Muisto" (2000)
"I'll Be Fine" (2001)
"Angel Eyes" (2001)
"Onnellinen" (2001)
"Firefly" (2002)
"Rakas Jumala" (2002)
"Huomenna kaikki on paremmin" (2003)
"Enjoy the Silence" (2006)
"I Miss You" (2006)
"Let Me  Love You" (2007)
"Martian" (2008)
"Do We Learn" (2010)
"Beautiful You Are" (2015)
"Bliss, I Once Had This" (2019)
"I Do" (2020)
"Our Love Is All We Have" (2020)
“Not What You’re Used To” (2020)
"Digging In The Dirt" (2021)
Aiheesta muualla

Janita (laulaja) Meteli.netissä
Janita Last.fm:ssä (englanniksi)
Sommar, Heidi: Janitan ura alkoi 90-luvun teinitähteydestä Yle Elävä arkisto.  5.11.2013. Viitattu 28.4.2021.
Janita Groovymeisseli-ohjelmassa (10.10.1997) Yle Areena
Issam Jebali

| Henkilötiedot |
| --- | --- | --- |
Syntymäaika: 25. joulukuuta 1991 (ikä 32)
Syntymäpaikka: Medjez el-Bab, Tunisia
Pelipaikka: hyökkääjä, vasen keskikenttä
Pituus: 186 cm
Seura
Seura:  Odense BK
Pelinumero: 7
Junioriseurat
 ?–2009:  Club Medjezien  ES Sahel
Seurat
| Vuodet | Seura | O (M) |
| 2009–2015 2013 2015–2016 2016–2018 2018–2019 2019 2019– |  ES Sahel →  ES Zarzis  Värnamo  Elfsborg  Rosenborg  Al Wehda  Odense | 55 (5) 7 (2) 41 (11) 59 (20) 7 (3) 13 (3) 74 (23) |
Maajoukkue
| 2018– |  Tunisia | 11 (2) |
 Seurajoukkueuran tilastot kattavat vain kansalliset sarjat, päivitetty 18. kesäkuuta 2018.  Maajoukkueuran tilastot päivitetty 23. kesäkuuta 2018.
Issam Jebali (arab. عصام الجبالي‎, s. 25. joulukuuta 1991 Medjez el-Bab) on tunisialainen jalkapalloilija. Hyökkääjänä ja keskikentän vasemmalla laidalla pelaava Jebali edustaa Tanskan pääsarjassa pelaavaa Odensea.
Seurajoukkueura

Jebali aloitti uransa kotimaassaan Tunisiassa, jossa hän nousi ES Sahelin nuorten joukkueesta edustukseen kaudella 2009–2010. Jebali pelasi joukkueessa aina vuoteen 2015 saakka. Hän onnistui voittamaan tuona aikana kahdesti Tunisian cupin (2012 ja 2014).
Seurajoukkueura > Värnamo (2015–2016)

Jebali siirtyi Tunisian ulkopuolelle kaudella 2015, kun hän allekirjoitti sopimuksen Ruotsin Superettanissa pelanneen Värnamon kanssa. Jebali teki avauskaudellaan kuusi maalia ja toisella kaudella viisi maalia.
Seurajoukkueura > Elfsborg (2016–2018)

Heinäkuussa 2016 Jebali siirtyi Ruotsin pääsarjaan Allsvenskanissa pelanneeseen Elfsborgiin.
Seurajoukkueura > Odense (2019–)

Jebali siirtyi heinäkuussa 2019 Tanskan pääsarjaan Odenseen. Hän pelasi avauskaudellaan 19 sarjaottelua, joissa Jebali teki kolme maalia.
Toisella kaudella 2020–2021 Jebali onnistui maalinteossa kymmenen kertaa pelaamissaan 30 sarjaottelussa.
Maajoukkueura

Jebali pelasi ensimmäisen maaottelunsa 9. syyskuuta 2018 Afrikan kisojen karsintaottelussa Swazimaata vastaan.
Jebali teki ensimmäiset maalinsa Tunisialle Kirin cupissa Japanissa kesäkuussa 2022. Ensin Chileä vastaan ja sitten Japania.
Jebali valittiin Tunisian maajoukkueeseen 2022 MM-kilpailuihin Qatariin.
Jascha Zayde

Jascha Zayde (25. lokakuuta 1911 Mercedes, Argentiina – 3. syyskuuta 1999 New York) oli yhdysvaltalainen pianisti, kapellimestari ja säveltäjä. Hän syntyi venäläisille vanhemmille Argentiinassa, mutta muutti perheineen Yhdysvaltoihin ollessaan kuuden kuukauden ikäinen. Zayde aloitti pianonsoiton 3-vuotiaana ja debytoi 7-vuotiaana. Hän pääsi stipendillä Juilliard Schooliin, jossa hänen pääasiallisena opettajanaan toimi Carl Friedberg.
Zayde oli ensimmäinen henkilökuntaan kuulunut muusikko, jonka New Yorkin klassinen radioasema WQXR palkkasi vuonna 1936. Viikoittainen esiintyminen radioasemalla jatkui yli kolmen vuosikymmenen ajan. Aluksi Zayde juonsi viikoittaista radio-ohjelmaa The Development of Piano Music, mutta myöhemmin palkattiin toinen pianisti, Clifford Herzer, jonka kanssa Zayde muodosti duon. Kokoonpano muodosti yhden radioaseman kohokohdista. Herzerin liityttyä laivastoon Zayden kanssa soittamaan tuli Leonid Hambro, jonka kanssa hän saavutti suosiota sekä radiossa että konserttiesiintyjänä. Kaksikko myös levytti muun muassa Francis Poulencin sonaatin kahdelle pianolle. Zayde soitti lisäksi New York City Balletissa vuodesta 1954.
Zhou Qi

| Zhou Qi |
| --- | --- |

Henkilötiedot
Koko nimi:  Zhou Qi
Syntynyt: 16. tammikuuta 1996 (ikä 28) Henan, Kiina
Kansalaisuus:   Kiina
Koripalloilija
Pituus:  218 cm
Paino:  95 kg
Nyk. joukkue:  Houston Rockets
Sarja:  NBA
NBA-varaus:  43. varaus 2016 (Houston Rockets)
Pelaajaura
Seurajoukkueet
2014–2017 2017–:   Xinjiang Flying Tigers  Houston Rockets
Maajoukkueet
2014–:   Kiina
Aiheesta muualla
FIBA
Zhou Qi (kiin.: 周琦; pinyin: Zhōu Qí; s. 16. tammikuuta 1996 Henan) on kiinalainen koripalloilija, pelipaikaltaan sentteri. Hän edustaa NBA-seura Houston Rocketsia.
Zhou edusti kotimaansa CBA-liigassa Xinjiang Flying Tigersia. Hänet varattiin NBA:han toisella kierroksella numerolla 43 vuoden 2016 varaustilaisuudessa. Vuodesta 2017 hän on pelannut NBA-seura Houston Rocketsissa.
Maajoukkueura

Zhou debytoi Kiinan maajoukkueessa 18-vuotiaana vuonna 2014. Vuoden 2015 Aasian-mestaruuskilpailuissa Zhou oli yksi mestaruuden voittaneen Kiinan tärkeimpiä pelaajia, ja hänet valittiin myös turnauksen tähdistöjoukkueeseen.
Janja (Pljussa)

| Janja Яня |
| --- | --- |
 Luhtarantoja Bolšie Bolotan läheltä
Maanosa:  Eurooppa
Maat:  Venäjä
Alue:  Pihkovan alue
Piiri:  Pljussa ja Outova
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Janjan valuma-alue
Pinta-ala:  772 km² 
Yhtyy:  Pljussa (115 km suistosta)
Joen uoman kohteita
Alkulähde:  Voronovskoje
 :  58°45′13″N, 28°56′21″E 
Laskupaikka:  Pljussa
 :  58°38′30″N, 28°25′21″E 
Läpivirtausjärvet:  Mežnitskoje
Sivu-uomat:  Tšernaja, Ktinka, Horomenko, Krapivnja ja Lukovka
Mittaustietoja
Lähdekorkeus:  59,5 m mpy. 
Laskukorkeus:  33 m mpy.
Korkeusero:  26,5 m
Pituus:  57 km 
Kaltevuus:  0,46 m/km
Keskiylivirtaama:  23,7 m³/s (MHQ) 
Keskivirtaama:  5,89 m³/s (MQ) 
Muuta
Muualla:  Wikimedia Commons
Narvan vesistö. Pljussa ja Janja virtaavat Narvanjoen ja Peipsijärven itäpuolella.
Janja (ven. Я́ня, Яна tai Янь) on Luoteis-Venäjällä Pihkovan alueen Pljussan- ja Outovan piireissä virtaava pieni sivujoki, joka yhtyy Pljussajokeen sen oikealta puolelta.
Joen kulku

Joki on 57 kilometriä  pitkä ja se saa alkunsa Voronovskojeen järvestä. Järvi sijaitsee suoalueella, josta se saa pääosan vedestään. Janjan nimi on sen yläjuoksulla Abramovka (ven. Абрамовка) ja se virtaa siellä tasaisella ja soistuneella tasangolla, missä sen rinnalla kulkee pienempiä ojia tai kanavia. Muutaman kilometrin jälkeen rinnakkaiset johto-ojat yhtyvät pääuomaan yhdessä sivujokien Lukovkan ja Verešnjan kanssa. Täällä Janja on noin seitsemän metriä leveä ja alle metrin syvä, mutta Janja levenee pian 10 metriin ja uoma syvenee yli metriseksi. Kun joki saapuu kolmen kylän kohdalle, josta yksi on Supor (ven. Супор), virtaa se pienten järvien läpi. Niistä suurin on Mežnitskoje (ven. Межницкое, 72 hehtaaria). Järvillä sijaitsee Mežnikin kylä. Kylien kohdalla alkaa, mutkittelevan joen ohittava ja suoraksi kaivettu, kanava. Joen rannassa on edelleen pieniä kyliä kuten esimerkiksi Berezno (ven. Берёзно). Joen tulvauoma laajenee taas ja joelle tulee nyt rinnakkaisia uomia ja kaivettuja kanavia. Lähellä sivujoen Ktinkan yhtymäkohtaa sijaitsee kylä Bolšie Bolota (ven. Большие Болота). Alempana pääuomaan yhtyy Tšernaja (suom. Mustaoja) ja samalla joen luonne muuttuu suuresti. Joen tulvauoma katoaa ja uoman äyräät kohoavat jyrkkinä korkealle. Joki virtaa 20 metriä leveänä punaisten hiekkakivikallioiden välistä. Lovynin kylässä (ven. Ловыни) sijaitsee Janjan hydrologinen mittauspiste. Hieman alempana sijaitsee kylä Gostntševo (ven. Гостичево), jonka joen ylittävän puisen sillan joen kevättulvat ovat vieneet monet kerrat. Janja yhtyy Pljussaan 115 kilometriä Narvan tekojärvessä sijaitsevan joensuun yläpuolella.
Joen virtaamat noudattavat pääuomansa Pljussan tavoin vuodenaikojen mukaista rytmiä. Talvella sadanta jää maahan lumena, jolloin joessa on vähiten vettä. Keväällä veden virtaamat kasvavat dramaattisesti lumen sulaessa. Virtaamia on mitattu vuodesta 1952 alkaen. Kevättulvien ylivirtaama (HQ) oli 23 elokuuta 1961 kerran 71 kuutiometriä sekunnissa (m³/s), mutta ylikeskivirtaama (HMQ) on muuten 24 m³/s. Joen vuotuinen keskivirtaama (MQ) on noin 5,9 m³/s.
Ktinkan yhtymäkohta
Malyje Bolotan jyrkkäseinämäinen jokimaisema
Puinen rukoushuone Zajanjessa (Заянье)
Joen ylittävä silta Zajanjessa
Valuma-alue ja sivujoet

Joki sijaitsee Narvanjoen vesistöalueessa Pljussan valuma-alueella. Pljussan sivujoen Janjan valuma-alue sijaitsee pääosin Pihkovan alueella, mutta pohjoisessa osa siitä ulottuu Leningradin alueelle Slantsyn ja Lugan piireihin. Valuma-alueen pinta-ala on 772 neliökilometriä. Janjan suurimpia sivujokia on esitelty alempana taulukossa.
| yhtyy Pljussaan (km suusta) | nimi | nimi (ven>  ) | pituus (km) | valuma-alue (km²) | lähde |
| --- | --- | --- | --- | --- | --- |
| 12 | Tšornaja | Чёрная | 30 | 264 | 1 |
| 15 | Ktinka | Ктинка | 5 |  | 1 |
| 36 | Horomenko | Хороменко | 11 |  | 1 |
| 42 | Krapivnja | Крапивня | 14 |  | 1 |
| 43 | Lukovka | Луковка | 12 |  | 1 |

Lähde: 1 =
Valuma-alueen suurin järvi on Ktinskoje (84 hehtaaria).
Hallintoalue

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Joen rekisterinumero on 01030000412102000027106 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan- ja Leningradin alueeseen.
Huomautuksia

1 2 3 4 5 6 7 8  Teksti on osittain käännös venäjänkielisestä artikkelista ru:Яня (приток Плюссы), jonka tiedot on vielä tarkistamatta muista lähteistä.
Käännös suomeksi
Jaakko Kivirinta

Lahja Jaakko Kivirinta (sukunimi vuoteen 1907 Mattson; 21. huhtikuuta 1886, Alavus – 29. marraskuuta 1962, Helsinki) oli eteläpohjalaisia murrejuttuja ja -runoja kirjoittanut kirjailija.
Kivirinta oli valtion rautateiden palveluksessa eri rautatieasemilla ja maaliskuusta 1936 alkaen hän toimi I luokan pakkamestarina Jyväskylän rautatieasemalla. Hänellä oli myös rautatieläisten piirissä luottamustehtäviä.
Teoksia

Sätiprätiä : murrerunoja Etelä-Pohjanmaalta.  Karisto 1928
Matti ja Mari on nätti pari : ja muita murrejuttuja Etelä-Pohjanmaalta.  Karisto 1929
Makoosta ja muikiaa : uusia murrejuttuja Etelä-Pohjanmaalta.  Kirja, Helsinki 1931
Tervyysiä Pohojammaalta : eteläpohojalaasia murrerunoja.  Karisto 1963
Jasey-Jay Anderson

| Mitalit | Mitalit | Mitalit |  |
| --- | --- | --- | --- |
|  Jasey-Jay Anderson vuonna 2012  |  Jasey-Jay Anderson vuonna 2012  |  Jasey-Jay Anderson vuonna 2012  |  |
Maa:  Kanada
Miesten lumilautailu
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | parisuurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Madonna di Campiglio 2001 | suurpujottelu |  |
|  Kultaa | Whistler 2005 | parisuurpujottelu |  |
|  Kultaa | Whistler 2005 | paripujottelu |  |
|  Kultaa | Gangwon 2009 | parisuurpujottelu |  |
Jasey-Jay Anderson (s. 13. huhtikuuta 1975 Montreal, Quebec) on kanadalainen lumilautailija. 178 senttimetriä pitkä ja 80 kilogrammaa painava Anderson edustaa Mont-Tremblantia ja kilpailee paripujotteluissa.
Anderson on osallistunut urallaan kuudesti talviolympialaisiin, vuosina 1998, 2002, 2006, 2010, 2014 ja 2018. Hän saavutti kultaa parisuurpujottelusta vuoden 2010 kisoista Vancouverista, joiden jälkeen hän lopetti uransa, mutta palasi kilpailuihin ennen seuraavia olympialaisia. MM-kilpailuihin Anderson on osallistunut kymmenen kertaa, saavuttaen neljä kultamitalia. Vuoden 2005 MM-kilpailuissa Whistlerissä Anderson voitti kultaa sekä parisuurpujottelussa että parierikoispujottelussa ollen ensimmäinen samoissa kisoissa tähän pystyvä lumilautailija. Vuonna 2009 Gangwonissa hänestä tuli ensimmäinen parisuurpujottelun kaksinkertainen maailmanmestari.
Maailmancupissa Anderson on kilpaillut vuodesta 1996 alkaen. Hän on voittanut maailmancupin kokonaiskilpailun neljästi peräkkäin kausilla 2000–2001, 2001–2002, 2002–2003 ja 2003–2004. Osakilpailuvoittoja hänellä on 28 kappaletta.
Jean Baptiste Guébriant

Jean-Baptiste Guébriant
Jean Baptiste Budes, Guébriantin kreivi (1602 Plessis-Budes, lähellä Saint-Brieucia – 24. marraskuuta 1643 Rottweil) oli ranskalainen sotilas ja vuodesta 1642 Ranskan marsalkka.
Guébriant syntyi vanhaan bretagnelaiseen aatelissukuun. Hän aloitti sotilasuransa Alankomaiden armeijassa, mutta siirtyi Ranskan palvelukseen ja johti Bernhard Weimarin armeijassa taistelleita ranskalaisjoukkoja vuosina 1638–39. Hän kunnostautui erityisesti Breisachin piirityksessä. Weimarin kuoltua 1639 Guébriant nousi armeijan johtoon. Hänet ylennettiin Ranskan marsalkaksi 1642. Vuonna 1643 Guébriant valtasi Rottweilin, mutta haavoittui piirityksessä ja kuoli vammoihinsa myöhemmin.
Ө

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ө ө
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ө on kyrillinen kirjain. Se sisältyy baškiirin, burjaatin, jakuutin, kalmukin, kazakin, kirgiisin ja mongolian aakkosiin.
Ääntäminen

Ө ääntyy tavallisesti vokaalina /œ/, kazakissa myös /wʉ/. Jakuutissa sen äännearvo on /ø/, kazakissa /ø/, .
Zhou Qunfei

| Zhou Qunfei> Henkilötiedot |
| --- | --- |
Syntynyt: 1970 (ikä 53–54) Xiangxiang, Xiangtan, Hunan, Kiina
Muut tiedot
Omaisuus:  7,8 miljardia dollaria (3/2018)
Yritys:  Lens Technology
Zhou Qunfei (kiin. 周群飞; s. 1970; Xiangxiang, Xiangtan, Hunan, Kiina) on Hongkongissa asuva kiinalainen yrittäjä ja yritysjohtaja. Hänen perustamansa Lens Technology -yrityksen tytäryritys toimittaa mobiililaitteiden suojalaseja muun muassa Applelle ja Samsungille. Yrityksen pörssilistaus on nostanut hänet Aasian rikkaimpien naisten joukkoon ja monimiljardööriksi.
Pieni osa Lens Technologyn toimitiloista Kiinan Hunanin Liuyangissa.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 198. rikkaimmaksi ihmiseksi. Tuolloin hänen omistustensa arvo oli 7,8 miljardia dollaria. Bloombergin mukaan hän omistaa miehensä kanssa 83 prosenttia Kiinan Hunanin Liuyangissa toimivasta Lens Technology -yhtiöstä, joka valmistaa mobiililaitteiden suojalaseja, kosketusnäyttöjä, kameran linssejä ja vastaavaa. Yhtiön osakkeilla on käyty kauppaa Shenzhenin pörssissä vuodesta 2015 lähtien. Omistus on toteutettu Hongkongin pörssissä noteeratun Lens Technologyn osan ja Kiinan Changshassa kotipaikkaansa pitävän Qunxing Investment -yhtiön välityksellä.
Zhou on syntynyt Kiinan Hunanin maakunnan Xiangxiangissa, köyhissä maaseutuoloissa kolmilapsiseen perheeseen. Hänen äitinsä menehtyi Zhoun ollessa 5-vuotias. Hyvästä koulumenestyksestä huolimatta hän muutti 16-vuotiaana vuonna 1987 setänsä luokse Guangdongin maakuntaan ja päätyi pian työskentelemään Shenzhenissä yhden dollarin päiväpalkalla suojalaseja valmistavassa tehtaassa. Pitkien työpäivien uuvuttamana hän halusi irtisanoutua jo kolmen kuukauden kuluttua. Hänet ylennettiin. Kuusi vuotta myöhemmin, vuonna 1993, hän perusti sukulaisineen oman, Lens Technologya edeltäneen, alkujaan esimerkiksi kellojen suojalaseja valmistaneen yrityksen. Vuonna 2003 Zhou perusti Lens Technologyn, joka valmisti matkapuhelimien suojalaseja ensin Motorolalle, pian myös muille valmistajille kuten HTC, Nokia ja Samsung. Vuonna 2008 asiakaskuntaan liittyi kosketusnäytön iPhonelleen halunnut Apple.
Zhou on ollut naimisissa kahdesti. Hänellä on kaksi lasta, yksi kummastakin avioliitosta.